Vermeende reeksmoordenaar verskyn in Limpopo-hofThemba Prince Willards Dube (Foto verskaf deur die NVG) Die vermeende reeksmoordenaar, Themba Prince Willards Dube (36) van Zimbabwe, het Maandag in die Seshego-landdroshof verskyn vir ŉ rits moorde op vroue. Hy staan tereg op sewe aanklagte van ontvoering en sewe aanklagte van moord. “Hy is aanvanklik op 3 November in hegtenis geneem op aanklag van die besit van ŉ vermoedelik gesteelde selfoon wat aan ŉ vrou behoort het wat verlede maand in Lebowakgomo ontvoer is,” sê Mashudu Malabi-Dzhangi, woordvoerder van die nasionale vervolgingsgesag. “Hy het vir die eerste keer op 5 November in die hof verskyn op aanklag van roof en ontvoering. Sy modus operandi was om vroue te lok en vir hulle werk te belowe.” Die beskuldigde was nog in aanhouding toe beamptes op sewe vroue se oorskot afgekom het in Seshego, Polokwane, Mankweng en Westenburg. Die volgende slagoffers is positief uitgeken deur hul naasbestaandes. Forensiese ondersoeke duur egter voort. “Die polisie se ondersoek duur voort om te bepaal of die verdagte moontlik met ander sake verbind kan word. Ons doen ŉ beroep op enigiemand met ŉ vermiste familielid van Seshego, Mankweng, Lebowakgomo, Polokwane en omliggende gebiede om hul naaste polisiestasie te kontak.” Die saak is tot 27 Januarie 2022 uitgestel vir verdere ondersoek.